CELEX: 62011CN0234
Language: fi
Date: 2011-05-16 00:00:00
Title: Asia C-234/11: Ennakkoratkaisupyyntö, jonka Administrativen Sad Varna (Bulgaria) on esittänyt 16.5.2011 — TETS Haskovo AD v. Direktor na Direktsia ”Obzhalvane i upravlenie na izpalnenieto” , grad Varna, pri Tsentralno upravlenie na Natsionalnata agentsia po prihodite

6.8.2011   
            
            
               FI
            
            
               Euroopan unionin virallinen lehti
            
            
               C 232/15
            
         Ennakkoratkaisupyyntö, jonka Administrativen Sad Varna (Bulgaria) on esittänyt 16.5.2011 — TETS Haskovo AD v. Direktor na Direktsia ”Obzhalvane i upravlenie na izpalnenieto”, grad Varna, pri Tsentralno upravlenie na Natsionalnata agentsia po prihodite
   (Asia C-234/11)
   2011/C 232/26
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen Sad Varna
   
      Pääasian asianosaiset
   
   
      Kantaja: TETS Haskovo AD
   
      Vastaaja: Direktor na Direktsia ”Obzhalvane i upravlenie na izpalnenieto”, grad Varna, pri Tsentralno upravlenie na Natsionalnata agentsia po prihodite (kansallisen keskusveroviranomaisen (NAP) riita-asioista ja täytäntöönpanohallinnosta vastaavan osaston johtaja, Varna)
   
      Ennakkoratkaisukysymykset
   
   
               1)
            
            
               Miten direktiivin 2006/112 (1) 185 artiklan 2 kohdan käsitettä ”omaisuuden tuhoutuminen” on tulkittava ja ovatko tuhoamissyyt ja -olosuhteet merkityksellisiä omaisuuden hankinnan yhteydessä tehdyn verovähennyksen oikaisun kannalta?
            
         
               2)
            
            
               Onko säännönmukaisesti toteen näytetty yrityksen hyödykkeiden tuhoaminen, jonka yksinomaisena tarkoituksena on uusien, modernien samaan tarkoitukseen käytettävien pääomahyödykkeiden luominen, ymmärrettävä direktiivin 2006/112 185 artiklan 1 kohdassa tarkoitetuksi arvonlisäverovähennysten määrän määräytymistekijöiden muuttumiseksi?
            
         
               3)
            
            
               Onko direktiivin 2006/112 185 artiklan 2 kohtaa tulkittava niin, että siinä annetaan jäsenvaltioille oikeus säätää oikaisun tekemisestä omaisuuden tuhoamisen yhteydessä silloin, jos sen hankinnan yhteydessä ei ole suoritettu täysimääräistä maksua tai on suoritettu osittainen maksu?
            
         
               4)
            
            
               Onko direktiivin 2006/112 185 artiklan 1 ja 2 kohtaa tulkittava niin, että sen kanssa on ristiriidassa arvonlisäverolain 79 §:n 3 momentin ja 80 §:n 2 momentin 1 alakohdan kaltainen kansallinen säännöstö, jossa säädetään arvonlisäverovähennyksen oikaisusta sellaisen omaisuuden tuhoamistapauksissa, jonka hankinnan yhteydessä perusmäärä ja laskettu vero on maksettu täysimääräisesti, ja jossa tehdään arvonlisäverovähennyksen oikaisun tekemättä jättäminen riippuvaiseksi muusta edellytyksestä kuin maksusta?
            
         
               5)
            
            
               Onko direktiivin 2006/112 185 artiklan 2 kohtaa tulkittava niin, että siinä suljetaan pois arvonlisäverovähennyksen oikaisumahdollisuus sellaisessa rakennusten purkamistapauksessa, jonka ainoa tavoitteena on se, että kyseisten rakennusten tilalle rakennetaan uusia, moderneja rakennuksia, jolla on sama käyttötarkoitus kuin puretuilla ja joita käytetään arvonlisäverovähennykseen oikeuttavien liiketoimien suorittamiseen?
            
         
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1)